**Pöytäkirja**

Kolin koulun oppilaskunta

Hallituksen kokous

23.4.2024

Läsnäolijat: Adel, Okko, Santeri, Anssi, Mea, Leevi, Iitu ja Anniina-ohjaaja

* 1. Puheenjohtaja avasi kokouksen klo 12.05
  2. Kokous oli laillinen ja päätösvaltainen.
  3. Suunniteltiin vappuohjelmaa. Päivän ohjelmassa tulee olemaan ainakin tietovisa, pukeutumista, munkkeja ja juotavaa. Munkit saadaan vanhempainyhdistykseltä.
  4. Puheenjohtaja päätti kokouksen klo 12.15.

**Pöytäkirja**

Kolin koulun oppilaskunta

Hallituksen kokous

24.4.2024

Läsnäolijat: Adel, Okko, Santeri, Anssi, Mea, Leevi, Iitu ja Anniina-ohjaaja

* 1. Oppilaskunnan ohjaaja avasi kokouksen klo 9.50
  2. Kokous oli laillinen ja päätösvaltainen.
  3. Kokouksen aiheena oli vapputapahtuma. Anniina lupasi etsiä vappu- ja kevätaiheisia Kahooteja. Lisäksi pidetään levyraati (Anniina), jotain ongelmanratkaisua tai leikkejä ryhmissä ja sanaselitystä tai askartelua. Hiljaisuuskilpailua/ei saa nauraa ehdotettiin myös. Anniina lupasi koota ohjelman. Hallituslaiset saavat osallistua ohjelmaan oman luokan mukana.
  4. Puheenjohtaja päätti kokouksen klo 10.00.

**Pöytäkirja**

Kolin koulun oppilaskunta

Hallituksen kokous

16.5.2024

Läsnäolijat: Adel, Okko, Santeri, Leevi, Mea, Anssi, Iitu ja Anniina-ohjaaja

* 1. Oppilaskunnan ohjaaja avasi kokouksen klo 12.05
  2. Kokous oli laillinen ja päätösvaltainen.
  3. Hallitus ideoi koululle oman huudon Suomen suven avaukseen Joensuuhun. Päätettiin, että huuto on: Vaaroilta kaikuu – KOLI!
  4. Kokous oli kauden viimeinen ja sen kunniaksi ohjaaja tarjoili jäsenille karkkia.
  5. Puheenjohtaja päätti kokouksen klo 12.15.

Vappuohjelmaa tiistaina 30.4.

Jälleen kierrellään toimintapisteissä klo 9-9.45 ja 10-10.45. Kesto siis n. 20 min/piste. Hallituslaiset halusivat hyvin pitkälti samanlaista tekemistä kuin pikkujouluissa.

Jälkiruoaksi on kaikille munkit ja limsaa omissa luokissa. Mietitään, miten niiden jako ym onnistuu.

Ekalla tunnilla opet keräävät omasta luokastaan nimet ylös niiltä, jotka ovat pukeutuneet naamiaisiin edes jotenkin ja toimittavat nimet Anniinalle. Osallistuneiden kesken arvotaan klo 12 neljä palkintoa 5.-6. luokassa.

* Kahoot: Anniinan tunnuksilla, kännykät tai tabletit, yksin tai ryhmissä; tarjolla useampi peli, joista valita
* levyraati kevät-/kesäbiiseistä: <https://peda.net/lieksa/peruskoulut/kolin-koulu/oppilaskunta/levyraati-vappuna-2024>
* ryhmäyttävää leikkiä: ohjeet salissa ja tässä perässä
* askartelua: minivappuviuhkat; ohje ja malli Anniinan luokassa; **omat kynät mukaan!**

|  |  |  |  |  |
| --- | --- | --- | --- | --- |
|  | **e-2** | **3-4** | **5-6** | **7-9** |
| 1. kahoot   Kirsin luokka | 9-9.20 | 10.20-10.40 | 10-10.20 | 9.20-9.40 |
| 1. levyraati   Jussin luokka | 9.20-9.40 | 9-9.20 | 10.20-10.40 | 10-10.20 |
| 1. leikkiä   sali | 10-10.20 | 9.20-9.40 | 9-9.20 | 10.20-10-40 |
| 1. askartelua   Anniinan luokka | 10.20-10.40 | 10-10.20 | 9.20-9.40 | 9-9.20 |

Leikkejä valittavaksi

Pompelipossu

Yksi leikkijöistä menee ulos huoneesta kankaanpalan kanssa ja muut alkavat kontata ympäriinsä lattialla röhkien silmät tiukasti kiinni. Hetken kuluttua poistunut henkilö palaa sanoen kuuluvalla äänellä “Pompelipossu tulee!”, jolloin pikkupossujen täytyy pysähtyä - silmiä ei saa vieläkään avata. Pompelipossu hiipii jonkin pikkupossun luo ja peittää tämän kankaalla, minkä jälkeen poistuu sanoen “Pompelipossu menee!”. Silloin pikupossut saavat avata silmänsä ja yrittää keksiä, kuka on kankaan alla piilossa. Oikein arvannut pääsee Pompelipossuksi.

Zoom - Öyk

Kaikki ovat ringissä. Aloittaja sanoo vierustoverilleen “zoom”, tämä kääntyy seuraavan puoleen ja naama vakavana sanoo tälle vuorostaan “zoom” jatkaen suuntaa tai kääntää suunnan takaisin äskeiselle sanomalla “öyk”. Vauhtia voi vähitellen kasvattaa ja voidaan katsoa, kauanko homma etenee ilman virheitä.

Paikka-arvoitus

Seistään piirissä. Valitaan yksi vapaaehtoinen, jonka tehtävä on katsoa tarkkaan, missä kukakin seisoo. Sitten hän astuu piirin ulkopuolelle ja sulkee silmänsä. Opettaja pyöräyttää kynää piirin keskellä lattialla. Kaksi osallistujaa, joihin kynän päät osoittavat, vaihtavat hiljaa paikkoja. Silmänsä sulkenut osallistuja saa nyt avata silmänsä ja arvata, ketkä kaksi vaihtoivat paikkoja.

Kuuma peruna

Istutaan tai seistään piirissä. Yksi vapaaehtoinen menee piirin ulkopuolelle ja kääntää kasvot poispäin piiristä. Kuuma peruna eli hernepussi kulkee osallistujalta toiselle, kunnes vapaaehtoinen huutaa “kuuma peruna!” Se, jolla on peruna kädessään, liittyy piirin ulkopuolelle huutajan seuraan. Tämä uusi piirin ulkopuolelle siirtynyt huutaa seuraavan kerran “kuuma peruna!” Tarkoitus on siis saada hernepussi siirtymään seuraavalle mahdollisimman nopeasti, jottei se jäisi omaan käteen. Jatketaan, kunnes viimeinenkin osallistuja on siirtynyt piirin ulkopuolelle.